DA Den Europæiske Unions Tidende CE 88/350

(2004/C 88 E/0357)

SKRIFTLIG FORESPØRGSEL E-1317/03

af Nelly Maes (Verts/ALE) til Kommissionen

(7. april 2003)

Om: Iværksættelse af fællesskabsprogrammer i Slovakiet

Kan Kommissionen levere detaljerede oplysninger om brugen i Slovakiet af midlerne fra ISPA, Phare og Sapard i 2000, 2001 og 2002 (oversigt, gennemførelse og fordeling pr. region)?

Svar afgivet på Kommissionens vegne af Günter Verheugen

(12. juni 2003)

Hvad PHARE-programmet angår, blev der afsat 240 mio. EUR i PHARE-bistand til Slovakiet i tidsrummet 2000-2002. De generelle beløbsangivelser i skemaet nedenfor omfatter bl.a. midler til det nationale program, programmerne for samarbejde på tværs af grænserne, deltagelse i Fællesskabets programmer og agenturer, samt bistand til nuklear sikkerhed (nedlukning af Bohunice-atomkraftværket).

År Forpligtelsesbeløb Kontraheringsbeløb I % 2000 (1) 78 818 979 76 800 648 97,44 2001 (2) 80 500 000 14 307444 17,77 2002 (3) 79 100 000 7 497 800 9,48

Formålet med PHARE-bistanden er at støtte Slovakiets bestræbelser på at overholde de tilsagn landet har givet med hensyn til indbyrdes tilnærmelse af lovgivningerne og indførelse af Fællesskabets regelværk, jf. de løfter der blev afgivet i forhandlingerne. I handlingsplanen for styrkelse af administrationens og retsvæsenets kapacitet – der blev udarbejdet sammen med de slovakiske myndigheder – er det fastsat, hvilke foranstaltninger der skal iværksættes for at Slovakiet kan opnå den fornødne kapacitet inden for administration og retsvæsen inden tiltrædelsen. Disse foranstaltninger afspejler den prioritering der er fastsat i tiltrædelsespartnerskabet og er i overensstemmelse med Slovakiets nationale program for vedtagelse af regelværket.

Hvad angår den geografiske fordeling af PHARE-bistanden, kan det nævnes at de projekter som er blevet finansieret via de nationale økonomiske programmer for social samhørighed, er blevet gennemført i de regioner, som landet selv havde udpeget som de mindst udviklede områder, dvs. Košice, Prešov og Banská Bystrica. I 2000 og 2001 blev der afsat henholdsvis 6,3 mio.EUR og 18,4mio.EUR til arbejde af økonomisk art og social samhørighed.

Gennem programmerne for samarbejde på tværs af grænserne har man finansieret en række infrastrukturprojekter (bl.a. inden for miljø, transport, og økonomisk udvikling) i følgende støtteberettigede regioner:

— program for samarbejde på tværs af grænsen mellem Slovakiet og Ungarn: Bratislava, Trnava, Nitra, Banská Bystrica og Košice

— program for samarbejde på tværs af grænsen mellem Slovakiet og Polen: Zilina og Prešov

— program for samarbejde på tværs af grænsen mellem Slovakiet og Østrig: Bratislava og Trnava.

Bevillingerne til disse programmer:

2000 2001 2002 I alt Slovakiet/Ungarn 2 2 2 6 Slovakiet/Polen 4 4 4 12 Slovakiet/Østrig 6 6 6 18 I alt 12 12 12 36

Nærmere oplysninger om gennemførelsen af PHARE-programmet kan fås i de årlige PHARE-rapporter for 2000 og 2001 (http://europa.eu.int/comm/enlargement/pas/phare/publist.htm). Årsrapporten for 2002 forventes vedtaget senere i år.

Hvad ISPA angår, blev der i 2000, 2001 og 2002 i alt afsat 278 mio. EUR til Slovakiet; heraf gik 106 mio. EUR til miljøsektoren og 172 mio. EUR til transportsektoren. Iberegnet landets egen finansiering giver dette et samlet projektbeløb på 511 mio. EUR.

I løbet af de første tre år af gennemførelsen af ISPA finansierede man 11 miljøprojekter, jævnt fordelt over hele landet, med hovedvægten lagt på Slovakiets overholdelse af drikke- og spildevandsdirektiverne.

Af transportprojekter kan der nævnes tre jernbaneprojekter til forbedring af den internationale jernbaneforbindelse mellem Bratislava og Zilina, samt et motorvejsprojekt i Bratislava. Nærmere oplysninger om gennemførelsen af ISPA-programmet kan fås i de årlige ISPA-rapporter for 2000 og 2001. (http://europa.eu.int/comm/regional_policy/funds/ispa/docum_en.htm). Årsrapporten for 2002 forventes vedtaget senere i år.

Yderligere oplysninger kan fås på ISPA's web-sted: (http://europa.eu.int/comm/regional_policy/funds/ispa/ ispa_en.htm.)

Som led i det særlige tiltrædelsesprogram for udvikling af landbrug og landdistrikter (Sapard-programmet) blev der i tidsrummet 2000-2004 afsat et samlet beløb på 96 mio. EUR til Slovakiet. Programmet har følgende tre hovedmål: 1) forbedring af landbrugsproduktionen, og herunder også levnedsmiddelforarbejdningen; 2) sikring af en bæredygtig udvikling af landdistrikter og 3) udvikling af de menneskelige ressourcer.

Forvaltningen og gennemførelsen af programmet er lagt ud til ansøgerlandene selv, og de slovakiske myndigheder måtte derfor først sørge for at de gennemførende instanser (Sapard-agenturet) blev akkrediteret inden programmet kunne iværksættes.

Akkrediteringen blev afsluttet (4) den 15.4.2002 da Kommissionen traf beslutning om at overdrage forvaltningen af Sapard-støtten til de slovakiske myndigheder; landet kunne dermed iværksætte Sapard-programmet pr. nævnte dato.

I tidsrummet mellem den første indkaldelse af ansøgninger om finansiel bistand via Sapard-programmet og midten af marts 2003 har agenturet godkendt 75 projekter.

Projektgodkendelsen fordeler sig således på regioner:

Region Forelagte projekter Godkendte projekter B. Bystrica 11 6 Kosice 15 3 Nitra 35 16 Presov 12 9 Trencin 13 10 Trnava 35 10 Zilina 29 21 I alt 150 75

Nærmere oplysninger om gennemførelsen af Sapard-programmet kan fås i den årlige Sapard-rapport for 2000 (http://europa.eu.int/comm/agriculture/publi/reports/sapard2000/index_en.htm) og 2001 (http:// europa.eu.int/comm/agriculture/publi/reports/sapard2001/index_en.htm). Årsrapporten for 2002 forventes vedtaget senere i år.

Yderligere oplysninger kan fås på AGRI-webstedet (http://europa.eu.int/comm/agriculture/external/enlarge/ countries/slovakia/index_en.htm).

Supplerende oplysninger om gennemførelsen af de tre førtiltrædelsesordninger i 2002 kan findes i det generelle bistandsdokument for 2003, som blev forelagt for PHARE-programmets forvaltningsudvalg den 9.3.2003, og som snarest vil blive offentliggjort på web-stedet om EU's udvidelse (http//europa.eu.int/comm/enlargement/docs/index.htm).

(1) Kontraheringsperioden udløbet 31. december 2002.

(2) Kontraheringsperioden udløber 30. november 2003.

(3) Kontraheringsperioden udløber 30. november 2004.

(4) Med sigte herpå afsluttede Slovakiet sit eget akkrediteringsarbejde, som blev godkendt i form af et akkrediterings-dokument som de slovakiske myndigheder udstedte den 19. 12.2001. De slovakiske myndigheder anmeldte akkrediteringen til Kommissionen og fremsendte et komplet sæt informationer den 7.1.2002. Kommissionen undersøgte grundlaget for landets akkreditering, idet den indhentede supplerende oplysninger og forklarende bemærkninger som led i en detaljeret revision.